**TERVEZÉSI- ÉS FELHASZNÁLÁSI SZERZŐDÉS**

amely létrejött egyrészről:

neve: **Pécel Város Önkormányzata**

címe: 2019 Pécel, Kossuth tér 1.

adószám: 15730538-2-13   
ÁHTI: 7401230

képviseli: Horváth Tibor polgármester

telefon: +36 28 452 751

email cím: polgarmester@pecel.hu

kapcsolattartó: Horváth Tibor polgármester

e-mail címe: [polgarmester@pecel.hu](mailto:polgarmester@pecel.hu)

telefon: +36 28 452 751

mint megrendelő (továbbiakban: **Megrendelő**)

másrészt

név:

székhely:

adószám:

cégjegyzékszám/ nyilvántartási szám:

képviseli:

email cím:

kapcsolattartó:

e-mail címe:

telefon:

mint tervező (továbbiakban: Tervező**)**,

(a továbbiakban együtt: **Szerződő Felek** külön említve **Fél)** között az alulírott helyen és időben, az alábbi feltételek mellett:

**ELŐZMÉNY**

Felek jelen szerződést a **„Pécel Város több részterületét érintő eseti TKR, TSZT, HÉSZ módosítása”** tárgyú árajánlatkérési eljárás eredményeként és arra tekintettel írják alá.

Megrendelő a szolgáltatással szemben támasztott alapvető műszaki-szakmai követelményeket a beszerzési eljárásban Tervező rendelkezésére bocsátott ajánlati felhívásban részletesen meghatározta. Tervező ezeket a követelményeket a beszerzési eljárásban benyújtott végleges ajánlatában (a továbbiakban: ajánlat) elfogadta.

**SZERZŐDÉS TÁRGYA**

A szerződés tárgya: „**Pécel Város több részterületét érintő eseti TKR, TSZT, HÉSZ módosítása”**

1. **Tervezési feladat**

Pécel Város több részterületét érintő eseti TKR, TSZT, HÉSZ módosítás

Pécel Város több részterületét érintő eseti településképi rendelet (Pécel Város Önkormányzata Képviselő-testületének 31/ 2017. (XII. 20.) önkormányzati rendelete, a továbbiakban: az Arculati kézikönyv, a TKR, Pécel város szabályozási terve (a HÉSZ 1. melléklete, a továbbiakban: TSZT) és (Pécel Város Önkormányzata Képviselő-testületének 12/2022. (VI. 30.) önkormányzati rendelete, a továbbiakban: HÉSZ) módosítás (a továbbiakban együttesen: Tervezés)

1) A Tervezés javasolt menete:

1. Vizsgálatok, helyzetértékelés készítése és a lehetséges szakmai megoldás(ok)ra adott javaslattétel az árajánlatkérésben szereplő 1-8. és 10. pontokra vonatkozóan.

2. A helyzetértékelés és javaslat megrendelői megvitatása, elvi döntés (esetleg KT határozathozatal) a tervi munkarészek kidolgozásának irányáról a javaslatok tükrében.

3. A TKR, TSZT és HÉSZ módosítás alátámasztó munkarészeinek letisztázása, véglegesítése és a jóváhagyandó munkarészek kidolgozása a megrendelői döntés és a jogszabályi előírások szerint, továbbá a jelenleg folyamatban lévő egyéb TSZT és HÉSZ módosítások (a továbbiakban: Folyamatban lévő módosítások) elfogadását követően a rajzi mellékletek egységes szerkezetbe foglalása.

4. A TKR, TSZT és HÉSZ módosítás véleményezési eljárásainak lefolytatása.

5. Jóváhagyás.

2) Megrendelői adatszolgáltatás:

1. a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. Kormány rendelet (a továbbiakban: 419/2021. Korm. r.) VII. fejezete szerinti teljeskörű adatszolgáltatás teljesítése,
2. a TSZT és HÉSZ rajzi mellékleteinek, pdf, jpeg vagy png kiterjesztésű állományainak átadása,
3. a véleményezett és elfogadott Folyamatban lévő módosítások jóváhagyott munkarészeinek átadása legkésőbb a jelen tervmódosítások tekintetében elkészülő helyzetértékelés és javaslattétel teljesítésének időpontjáig.
4. egyéb releváns adat és információ átadása, amely a Megrendelő birtokában van és segíti, vagy pontosítja a tervezési folyamat előre haladását.

3) Vállalási határidők:

1. Vizsgálat és helyzetértékelési döntés elkészítése: teljeskörű adatszolgáltatást követő 3 hónap
2. a TKR, TSZT és HÉSZ véleményezési tervdokumentációjának elkészítése és a településszintű szabályozási dokumentumok összeállítása során az Önkormányzat külön megrendelésére folytatott egyedi szabályozási dokumentációk beépítése a végső dokumentumokba: a helyzetértékelésiöntést és az eseti módosítások jóváhagyását követő 2 hónap
3. Véleményezési eljárás lefolytatásához szükséges tervezői közreműködés: a 419/2021 Korm. r.-ben meghatározott véleményezési szakaszokhoz rendelt 2 hét

**III. Tervezés keretében teljesítendő:**

1. Az alátámasztó javaslat készítése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormány rendelet (a továbbiakban: 314/2012. (XI. 8.) Korm. r.) tartalmi követelményeinek megfelelően, a szükséges és indokolt szakági munkarészekkel.).

2. TKR részleges módosítása anyagának összeállítása a 314/2012. (XI. 8.) Korm. r. tartalmi követelményeinek megfelelően.

3. TSZT részleges módosítása anyagának összeállítása a 314/2012. (XI. 8.) Korm. r. tartalmi követelményeinek megfelelően.

4. HÉSZ részleges módosítása anyagának összeállítása a 314/2012. (XI. 8.) Korm. r. tartalmi követelményeinek megfelelően

Ajánlattevő a fenti dokumentumokat elektronikusan (pdf és szerkeszthető cad formátumban), valamint végdokumentációt pdf és szerkeszthető cad formátumban és 3 (három) nyomtatott példányan átadja az ajánlatkérőnek.

Az ajánlatnak nem kell tartalmaznia az esetleges kiegészítő szakvélemények, hatásvizsgálatok (pl.: vízügyi szakvélemény, hatásbecslés stb.), tervezési folyamat közben jelentkező magánfejlesztői szándékok tervezési díját és a műszeres vizsgálatok díját.

Ezek szükségessé válása esetén jelen ajánlatkérés kiegészítendő vagy külön (kiegészítő) ajánlathoz köthető.

1. **Megrendelői adatszolgáltatás és annak határidői**

Szerződés hatálybalépésének napjától számított **3 munkanapon** belül Tervező köteles írásban benyújtani adatszolgáltatási kérelmét , melyre válaszul a szerződés hatálybalépésének napjától számított **8 munkanapon** belül Megrendelő átadja a következő dokumentumokat elektronikus formában kivéve a 3. bekezdésben szereplő adatszolgáltatást melyet a jelen tervmódosítások tekintetében elkészülő helyzetértékelés és javaslattétel teljesítésének időpontjáig ad át Megrendelő a Tervező részére :

 419/2021. Korm. rendelet szerinti teljeskörű adatszolgáltatás rendelkezésre bocsájtása,

 a hatályos TSZT, HÉSZ rajzi mellékleteinek kiváló felbontású, jpeg vagy png kiterjesztésű állományainak átadása,

 az önálló tervezésben véleményezett és elfogadott tervmódosítások jóváhagyott munkarészeinek átadása legkésőbb a jelen tervmódosítások tekintetében elkészülő helyzetértékelés és javaslattétel teljesítésének időpontjáig.

 egyéb releváns adat, információ, mely a Megrendelő birtokában van és segíti a tervezési folyamat előre haladását.

1. **A dokumentációk szállítási határideje, módja, teljesítés:**

**Tervező teljesítési határideje a fenti 2. pontban rögzített megrendelői adatszolgáltatás teljesítésének napjától kezdődik - kivéve ha e szerződés másként rendelkezik - azzal, hogy a Megrendelő adatszolgáltatásának a napja nem számít bele a határidőbe , az azt követő első nap a teljesítési határidő első napja.**

Teljesítési határidők:

 **Vizsgálat és helyzetértékelés elkészítése:**

teljeskörű adatszolgáltatást követő 3 hónap

 **TKR, TSZT, HÉSZ véleményezési tervdokumentációjának elkészítése**:

a helyzetértékelésről született döntést és az eseti módosítások jóváhagyását követő 2 hónap

 **Véleményezési eljárás lefolytatásához szükséges tervezői közreműködés:**

a 419/2021 Korm. rendeletben meghatározott véleményezési szakaszokhoz rendelt 2 hét

A hónapban és hétben kifejezett határidők számítása a Ptk. szabályai szerint történik, azzal , hogy ha bármely a jelen szerződésben rögzített határidő nem munkanapon jár le akkor a határidő lejáratát követő első munkanapon kell lejártnak tekinteni.

1. **Tervezési- és felhasználási díj, fizetés módja, határideje**

4.1. A tervezési díj nettó:……………..+ÁFA, amely a következő részletekben fizetendő:

A tervezési díj a vállalás szerződésszerű, hibátlan és hiánytalan teljesítéséért jár. A Tervező a tervezési díjért teljeskörűen vállalkozik a szerződés tárgyának a megvalósítására. A tervezési díj a szerződés szerinti teljesítésig változatlan.

A Tervező kijelenti, hogy a fent megjelölt tervezési díjban a feladat teljes ismeretében állapodott meg és a díjában megfelelő tartalékkeretet kalkulált az esetleges tervezési és igényszintbeli bizonytalanságokra.

A tervezési díj magában foglalja a Tervező tevékenységének, munkavégzésének díját, valamint az annak során felhasznált adatok értékét, az eredmény elérése érdekében eszközölt szükséges ráfordításokat, valamint a Megrendelő részére átadott korlátlan felhasználási jog ellenértékét.

Tervező kijelenti, hogy vállalása a szerződésben meghatározott feladatokra, az eredmény létrehozására teljes körű és tartalmaz minden olyan munkát, mely a szerződésben szereplő feladatok szakszerű és a Megrendelő igényeinek megfelelő elvégzéséhez, valamint az eredménynek a mindenkori hatályos jogszabályoknak, szabványoknak, előírásoknak, irányelveknek, szakmai előírásoknak és a szerződésben foglalt elvárásoknak megfelelő, rendeltetésszerű használatához szükséges. A szerződés létrejöttét követően a fentiekre való vagy bármilyen más hivatkozással a tervezési díj módosítására többletköltségek érvényesítésére a Tervező nem jogosult.

4.2. A tervezési- és felhasználási díj megfizetése az alábbi ütemezésben esedékes:

A Tervező a szerződés szerinti feladat elvégzéséért az elfogadott és nyertesként kihirdetett ajánlatában meghatározott díjra jogosult.

A díj megfizetése az alábbi ütemezésben esedékes: **1 db rész és 1 db végszámla** nyújtható be. Az 1 db részszámla a tervek leszállításakor nyújtható be – mértéke az ajánlati ár 60%-a- , és 1 db végszámla (elfogadás és publikálást követően) nyújtható be - mértéke az ajánlati ár 40%-a.

A szolgáltatás finanszírozása megrendelő saját pénzügyi forrásából történik. Az ellenszolgáltatás kifizetése a vonatkozó jogszabályoknak, és a szerződéstervezetnek megfelelően történik 30 napos fizetési határidővel. Számlabenyújtás feltétele minden számla esetén a teljesítési igazolás aláírása. Annak hiányában számla nem nyújtható, illetve nem fogadható be. Teljesítési igazolás aláírására a polgármester vagy akadályoztatása esetén a helyettesítési rendnek megfelelően az alpolgármester jogosult. A 4.1. pontban megjelölt díj teljes mértékben tartalmazza a feladatok ellátása során felmerülő díjakat beleértve az esetleges szerzői jogdíjat (korlátlan felhasználási jog díja) és a felmerülő valamennyi költséget és a járulékokat , adókat is. Fizetési határidő akkor kezdődik, ha Tervező minden szükséges elszámolási okmányt benyújt az Ajánlatkérő felé, a számla helyesen, számvitelileg szabályosan van kitöltve. Fizetési határidő: 30 nap. Kifizetés módja: Banki átutalás a **Tervező ………….banknál vezetett ………….………..számú** pénzforgalmi számlájára. Megrendelő csak olyan számlaszámra teljesít kifizetést mely hatályosként szerepel a Tervező cégkivonatában a kifizetés napján.

Jelen pont szerinti díjazás tartalmazza a Tervező által elkészített dokumentációval kapcsolatos korlátlan és kizárólagos felhasználási jogok átadását is a Megrendelő részére. A tervezési díj magában foglalja mindazon munkák elvégzésének költségét, melyek szükségesek a meghatározott terv és dokumentáció szakszerű és komplett elkészítéséhez, figyelembe véve a helyszíni körülményeket és adottságokat, valamint magában foglalja a díj minden jelen szerződés tárgyát képező szakértői szolgáltatás ellátását. Tervező a 4.1.pontban rögzített díj összegén felül többletköltséget a Megrendelő felé semmilyen címen nem érvényesíthet.

4.3. Az ellenszolgáltatás elszámolásának, számlázásának és kifizetésének pénzneme: HUF. Megrendelő előleget nem biztosít. Megrendelő a szerződés teljesítésének elismeréséről (teljesítésigazolás) vagy az elismerés megtagadásáról a Tervező teljesítésétől, vagy az erről szóló írásbeli értesítés kézhezvételétől számított 6 napon belül írásban nyilatkozik. Szerződésszerű teljesítést követően az ellenszolgáltatás teljesítése banki átutalással történik a számla kézhezvételétől számított 30 napon belül a Ptk. 6:130. § szerint.

4.4. A fizetés teljesítés időpontja az a nap, amikor az átutalt tervezési- és felhasználási díj a Tervező bankszámláján jóváírásra került. A fizetési határidő csak abban az esetben kezdődik, amennyiben a Tervező minden szükséges elszámolási okmányt benyújt a Megrendelő felé, a számla helyesen, számvitelileg szabályosan van kitöltve

1. **Tervező felelőssége, kötelezettsége és jogai**
   1. Tervező legjobb szakmai tudása szerint a jóhiszeműség és tisztesség követelményének megfelelően, a Megrendelővelővel kölcsönösen együttműködve köteles eljárni, a jogszabályokat, szabályzatokat, építési előírásokat, szabványokat és egyéb szakmai- és kamarai szabályokat betartani.

A Tervező köteles a szerződés teljesítését akadályozó valamennyi körülményről a Megrendelőt írásban értesíteni, s egyben lehetősége szerint azokat haladéktalanul megszüntetni, elhárítani.

Tervező által a teljesítésbe bevont szakemberek adatai:

Név:……………………………………………………………………….….

Szakmagyakorlási jogosultság mérnök/építész kamarai kódja:…………..…..

Kamarai tagi azonosító száma:……………………………………………….

Név:……………………………………………………………………….….

Szakmagyakorlási jogosultság mérnök/építész kamarai kódja:…………..…..

Kamarai tagi azonosító száma:……………………………………………….

* 1. Utasítások

Tervező a Megrendelő érdekeinek, továbbá utasításainak megfelelően köteles eljárni, de az élet- és vagyonbiztonságot veszélyeztető, jogszabályokba és előírásba ütköző, szakszerűtlen, nem megvalósítható, etikai szabályokkal ellentétes szolgáltatást nem végezhet. Ilyen utasításokat nem hajthat végre, Megrendelő ismételt, nyomatékos felszólítása esetén sem. Tervező köteles a Megrendelőt 10 napon belül igazolhatóan írásban figyelmeztetni, ha célszerűtlen, szakszerűtlen, gazdaságtalan utasítást ad, a figyelmeztetés elmulasztásából eredő kárért a Tervező felel.

* 1. Titoktartás

Tervező a Szerződés alapján és a tervezés folyamán birtokába jutott üzleti adatokat, információkat köteles üzleti titokként bizalmasan kezelni, azokat a szerződéssel össze nem függő célra nem használhatja fel, harmadik személynek nem adhatja át és Tervező köteles fokozott körültekintéssel eljárni tekintettel arra, hogy szakértői tevékenysége közpénzfelhasználáshoz kapcsolódik , összeférhetetlen helyzetet nem alakíthat ki, ha ez mégis előáll köteles a Megrendelőt haladéktalanul értesíteni. Kivételt képez a titoktartási kötelezettség alól azon információk köre melyeket jogszabály közérdekből nyilvános adatnak tekinti és nyilvánosságra hozataluk nem tagadható meg a jogszabály erejénél fogva, illetve az ellenőrzésre jogosult állami szervek részére Tervező kiadhat dokumentumokat, információkat.

* 1. Felelősség

Tervező felelős:

* + 1. az általa készített (terv)dokumentumok, és egyéb dokumentációk tartalmának szakszerűségéért, valós állapotnak megfelelő tartalmáért, azért, hogy az általa készített (terv)dokumentáció szakszerű megoldásokat tartalmaz, a Megrendelő és a jogszabályi előírások igényeit kielégíti.
    2. a (terv)dokumentáció készítésében (részben vagy folyamatosan) résztvevő, a tervezői feladat szakmai tartalmának megfelelő szakismerettel rendelkező tervező /szakértő kiválasztásáért. Tervező a jelen Szerződésben foglaltak teljesítése érdekében jogosult alvállalkozókat igénybe venni, akikért úgy felel, mintha az alvállalkozó (teljesítési segédei) által végzett munkákat saját maga végezte volna el. A jelen szerződésben meg nem jelölt alvállalkozókat köteles Tervező haladéktalanul bejelenteni Megrendelő részére írásban, és nyilatkozni arról, hogy a bevont alvállalkozó nem áll az ajánlatkérési felhívásban alkalmazott kizáró okok hatálya alatt.
    3. a tervezők/szakértők közötti egyeztetések koordinálásáért, terveik összehangolásáért.
    4. hogy az általa elkésztett dokumentumokon sem neki, sem harmadik személynek nincs olyan joga, vagy igénye, mely a jelen Szerződés szerinti felhasználást korlátozná vagy kizárná; Tervező teljes anyagi felelősséggel tartozik - a jogszavatosság szabályain túl - az e miatt a Megrendelőre háramló valamennyi kárért.
  1. Tervmódosítás

Tervező a Megrendelő által elfogadott dokumentáción a Megrendelő hozzájárulása nélkül lényegi módosítást nem végezhet, azt nem egészítheti ki, abból nem hagyhat ki, kivéve, ha ahhoz Megrendelő írásban hozzájárul.

1. **Megrendelő kötelezettsége és jogai**
   1. Kötelezettségek

Megrendelő jogosult a Tervező által készített tervek jóváhagyására, - vagy meg nem felelés esetén – azok jóvá nem hagyására. Megrendelő köteles a Szerződés szerint teljesített dokumentációk átvételére, Tervező igazolt teljesítését követően díjának megfizetésére a jelen szerződésben rögzítettek szerint Megrendelő köteles.

Megrendelő jogainak gyakorlása és kötelezettségeinek teljesítése során a jóhiszeműség és tisztesség követelményeinek megfelelően, a Tervezővel együttműködve köteles eljárni.

Megrendelő köteles Tervező számára a dokumentumok elkészítéséhez, illetve az általa vállalt egyéb szolgáltatások teljesítéséhez szükséges minden adatot, tényt, információt, felvilágosítást, utasítást megadni. Megrendelőtől nem kérhető olyan adat, tény, információ, felvilágosítás, amely nyilvános adatbázisokból elérhető vagy lekérhető (ezek beszerzése Tervező feladata) vagy olyan adat, információ, amelyet Megrendelő sem ismerhet.

Megrendelő köteles a Tervező kérésére a tervezési folyamatban felmerülő lényeges kérdésekben **5** munkanapon belül állást foglalni, utasítást adni.

1. **A szerződésszegés és a szerződés megszűnése**
   1. Késedelem és meghiúsulás

Ha a Tervező a jelen szerződésben rögzített teljesítési határidőre nem teljesít, késedelmi kötbér fizetésére köteles a Megrendelő részére.

A késedelmi kötbér mértéke: a Tervezőnek felróható késedelem esetén a 4.1. pontban rögzített teljes nettó tervezési díj 0,5 %-a/naptári nap, de maximum a teljes nettó tervezési díj 15 %-ának összegéig.

Amennyiben a tervező késedelme meghaladja összesen a 30 napot, úgy Megrendelő jogosult – anélkül, hogy érdekmúlását bizonyítania kellene – a szerződést a Tervezőhöz intézett egyoldalú nyilatkozattal, azonnali hatállyal felmondani. Ebben az esetben a teljesítést Tervező hibájából eredően meghiúsultnak kell tekinteni (**a teljesítés kötelezettnek felróható okból való lehetetlenné válása**), s a Tervező **meghiúsulási kötbér** fizetésére köteles melynek mértéke a nettó teljes tervezési díj 20 %-a.

Ha Megrendelő úgy dönt, hogy nem él a jelen szerződésben foglalt felmondási jogával, a Tervező köteles a 30 naptári napos késedelmen túli napokra is késedelmi kötbért fizetni mindaddig, amíg nem teljesít, vagy a szerződéstől el nem áll Megrendelő.

A Megrendelő a kötbérek mértékét arra tekintettel állapította meg, hogy az időbeli keretei miatt a teljesítési határidők pontos betartásához fűződik érdeke és Tervező késedelme adott esetben bírságot eredményezhet. Megrendelő a kötbéren felüli kárát jogosult érvényesíteni különös tekintettel, de nem kizárólag, ha Tervező hibája miatt bírsággal szankcionálják Megrendelőt.

* 1. Szolgáltatás megtagadása

Ha a Megrendelő az esedékes fizetési kötelezettségével késedelembe esik, a Tervező jogosult további szolgáltatásait megtagadni.

* 1. Késedelmi kamat

Megrendelő fizetési kötelezettségének késedelmes teljesítése esetén Tervezőt késedelmi kamat illeti, melynek mértéke a Ptk. szerint kerül megállapításra.

* 1. Egyéb szerződésszegés

Tervező egyéb szerződésszegésének jogkövetkezményei:

1. Hibás teljesítés: Hibás teljesítés esetén a Tervező elsődlegesen a dokumentáció kijavítására köteles. Ha a Tervező a kijavítást alapos ok nélkül megtagadja, vagy a késedelmes teljesítés miatt alkalmazott késedelmi kötbér és/ vagy a hibás teljesítés miatt annak kijavítási időszakára alkalmazott késedelmi kötbér (hibátlan teljesítés késedelme) vagy szerződésszegési kötbér miatti kötbérfizetési kötelezettsége meghaladja összesen a 30 napi tételt akkor a 31. kötbérfizetési kötelezettséggel érintett napon a Megrendelő a Szerződést- anélkül, hogy az érdekmúlást bizonyítania kellene - azonnali hatállyal felmondhatja, és felróhatóság esetén, az alábbi b) pontban meghatározott meghiúsulási kötbér összegre tarthat igényt.

b) Jótállás, hibás teljesítésre alkalmazott késedelmi kötbér, szerződésszegési és meghiúsulási kötbér: Tervező a teljesítést követően az átadás-átvételi jegyzőkönyvben megjelölt időponttól számítottan hibátlan teljesítéséért jótállásra köteles. A nyertes Tervező jótállási kötelezettsége fenti időpontban kezdődik, s ettől az időponttól számítottan 36 hónap időtartamra áll fenn. A jótállás időszaka alatt a Tervező köteles díjtalanul, az értesítést követően haladéktalanul, de legkésőbb 3 munkanapon belül megkezdeni a tervben, műszaki dokumentációban szereplő hiba kijavítását, azt a legrövidebb időn belül, de legfeljebb 10 munkanapon belül köteles befejezni. Amennyiben a Tervező a fenti kötelezettségének nem tesz eleget, úgy a Megrendelő jogosult a hiba elhárítását a Tervező költségére és felelősségére elvégezni, vagy mással elvégeztetni.

A Tervezőt hibás teljesítés esetére a hiba kijavításának időtartamára késedelmi kötbérfizetési kötelezettség terheli. A hibás teljesítés esetén a hiba kijavításának időtartamára alkalmazott késedelmi kötbér ( hibátlan teljesítés késedelme) mértéke: A nem szerződésszerű teljesítéssel érintett napokra a nettó teljes tervezési díj 0,5%-a/naptári nap. Kezdő nap a hiba kijavítására felhívó levél átvételének napja. A 30 napi tételt meghaladó kötbér esetén a 31. napon a Megrendelő a Szerződést - anélkül, hogy az érdekmúlást bizonyítania kellene –azonnali hatállyal felmondhatja és felróhatóság esetén meghiúsulási kötbért követelhet Tervezőtől, amely a 4.1. pontban rögzített nettó díj 20%-a.

A Tervező amennyiben jelen szerződét megszegi, a nem szerződésszerű teljesítéssel érintett napokra a nettó teljes tervezési díj 0,5%-a/naptári nap szerződésszegési kötbért köteles fizetni, mely jogcímen szedett kötbér beleszámít a 30 napi tételben meghatározott kötbér maximumába. Hibás teljesítés miatt alkalmazott kötbér mellett egyidőben szerződésszegési kötbér nem kerül alkalmazásra és meghiúsulási kötbér alkalmazás kizárja a késedelmi kötbér alkalmazását.

c) Kártérítés: A munkavégzésből származó vétkes magatartással okozott károkért a Tervező felelős, a károk rendezése az ő feladata és költsége. A munkavégzéssel, vagy a munka határidőre történő elvégzésének elmulasztásából adódó, a Megrendelőnek vagy harmadik személynek okozott károkért Tervező közvetlenül felelős, akkor is, ha a kárt alvállalkozója okozta.

1. **Szerzői jogok, jog- és kellékszavatosság**

8.1. A szerződő felek rögzítik, hogy ha a jelen Szerződés alapján a Tervező által elkészített terv és műszaki dokumentáció a szerzői jogról szóló 1999. évi LXXVI. törvény védelme alatt áll, akkor az elkészített tervek, műszaki dokumentumok és ehhez kapcsolódó munkarészek korlátlan felhasználási joga Megrendelő tulajdonába kerül a szerződés 4.1. pontjában meghatározott tervezési - és felhasználási díj megfizetésének időpontjában.

8.2. A Szerződő Felek megállapodnak abban, hogy a Megrendelőt a jelen Szerződés alapján elkészített terv és műszaki dokumentációk vonatkozásában korlátlan és kizárólagos felhasználási jog illeti meg, azok továbbadási jogával együtt, valamint minden egyéb kapcsolódó szerzői jogból fakadó vagyoni jogot; így különösen, de nem kizárólag a szerzői jogról szóló 1999. évi LXXVI. törvény szerinti többszörözés (18. §) és átdolgozás (29. §) jogát. Tervező kijelenti, hogy fenti jogok átruházásának díját a szerződés 4.1. pontjában meghatározott díj magában foglalja. A felhasználás feltétele, hogy a Megrendelő a Tervezőnek a jelen Szerződésben meghatározott díjat (tervezési- és felhasználási díj) szerződésszerűen teljesítse.

8.3. A Tervező jogszavatosságot vállal azért, hogy az általa készített dokumentumokon, tervdokumentáción harmadik személynek felhasználási vagy egyéb korlátozó joga nem áll fenn. A Tervező szavatosságot vállal azért, hogy az általa elkészített valamennyi tervdokumentáció, a jelen Szerződés aláírásának időpontjában, hatályban lévő jogszabályoknak és vonatkozó valamennyi előírásnak megfelel.

1. **Együttműködés**

9.1. A szerződő felek a Szerződés teljesítésének érdekében kölcsönösen együttműködve kötelesek eljárni. A szerződő felek a tervezés folyamán kötelesek egymást minden lényeges

körülményről tájékoztatni, így különösen a Megrendelő véleményezi/véleményezheti az egyes

tervezési munkarészeket. A Szerződő Felek a tervezés és tervvéleményezés folyamán végzett

egyeztetések során az általuk lényegesnek tartott észrevételekről, kifogásokról, tájékoztatásokról írásbeli emlékeztetőt kötelesek felvenni. Kizárólag ezen írásbeli emlékeztetőben, vagy írásban közölt kifogások, észrevételek, tájékoztatások vehetőek figyelembe egy esetleges jogvita esetén.

9.2. A Szerződő Felek rögzítik, hogy jelen Szerződést érintő kérdésekben, ill. a tervek véleményezésében, egyeztetésében, állásfoglalásra jogosult képviselő:

Megrendelő részéről szerződést érintő kérdésben:

név, beosztás: Horváth Tibor polgármester

Megrendelő részéről tervezést érintő szakmai kérdésben:

név, beosztás: ……………..

Tervező részérő : szerződést érintő kérdésben

név, beosztás:………………..

Tervező részéről szakmai kérdésben:

név, beosztás:……………….

A Tervező más személyektől észrevételt, kifogást nem fogadhat el.

9.3. A Szerződő Felek megállapodnak abban, hogy jelen Szerződés teljesítése során az egymásnak küldött írásbeli nyilatkozataikat (ideértve a Tervező által kibocsátott számlákat, műszaki-, illetőleg jognyilatkozatokat) az alábbi címekre küldhetik meg:

Megrendelő részéről szerződéssel és teljesítéssel kapcsolatban :

**Pécel Város Önkormányzata**

Horváth Tibor polgármester

levelezési cím: 2119 Pécel, Kossuth tér 1.

e-mail: polgarmester@pecel.hu

telefon: 20 411 7856

Megrendelő részéről számlabenyújtással kapcsolatban :

**Pécel Város Önkormányzata**

Szabó Attila adó-és pénzügyi irodavezető

levelezési cím: 2119 Pécel, Kossuth tér 1.

e-mail: penzugy@pecel.hu

telefon: 06 20 81 2716

Tervező részéről szerződéssel és teljesítéssel kapcsolatban :

név:

levelezési cím:

e-mail:

telefon:

Tervező részéről számlázással kapcsolatban :

név:

levelezési cím:

e-mail:

telefon:

9.4. Felek kötelezettséget vállalnak arra, hogy a közöttük felmerülő esetleges jogvitát – fokozott együttműködési kötelezettség mellett – tárgyalásos úton próbálják meg rendezni, s a jelen szerződésből fakadó vitás kérdésekben megegyezésre törekednek. Amennyiben az eredménytelenül zajlik, felek jelen szerződés aláírásával alávetik magukat a Megrendelő székhelye szerinti Járásbíróság vagy Megrendelő székhelye szerinti Törvényszék kizárólagos illetékességének értékhatártól függően.

9.5. Tervező köteles a szerződés teljesítésének teljes időtartama alatt teljes (közvetlen és közvetett) tulajdonosi szerkezetét Megrendelő számára megismerhetővé tenni. Tervező kijelenti, hogy a nemzeti vagyonról szóló 2011. évi CXCVI. törvény alapján átlátható szervezetnek minősül és vállalja, hogy jelen pontban tett nyilatkozatában foglaltak változása esetén – az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdésében foglaltak terhe mellett – Megrendelőt haladéktalanul tájékoztatja.

9.7. Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a beszerzési eljárás során kizáró ok állt fenn, és ezért ki kellett volna zárni a beszerzési eljárásból.

9.8. A Szerződés írásban, kétoldalú jogügylet útján módosítható.

9.9.A Szerződő Felek megállapodnak abban, hogy jelen Szerződésben nem szabályozott kérdésekben a mindenkor hatályos magyar jogszabályok - így különösen a **Ptk**. és az **1999. évi LXXVI. tv a szerzői jogról vonatkozó** szabályai - az irányadóak.

Jelen szerződés négy eredeti példányban készül **9** pontból és **11** oldalból áll, melyből három példány a Megrendelő egy példány a Tervező példánya.

Ezt követően a szerződő felek törvényes képviselői, a jelen szerződést annak elolvasását és értelmezését követően, mint ügyleti akaratukkal mindenben egyezőt helybenhagyólag aláírták. A szerződés az aláírásakor hatálybal lép, nem egyidejű aláírás esetén asz utolsóként aláíró fel aláírása napján.

Kelt: Pécel 2024.…… Kelt: Pécel 2024.……

|  |  |  |
| --- | --- | --- |
|  |  |  |
| **Megrendelő** |  | **Tervező** |

**Pécel Város Önkormányzata …………..(képviselő neve)**

**Horváth Tibor polgármester …..…….(vállalkozás neve)**

Pénzügyi ellenjegyzés:

Kelt, Pécel,2024.……………

……………………………….

Szabó Attila

Adó -és pénzügyi irodavezető

Mellékletek:

1. sz. melléklet: A beszerzési eljárásban kiadott ajánlatkérési dokumentáció és Tervező ajánlata és annak hiánypótlásai *(fizikálisan nem kerül csatolásra terjedelmi okokból, de jogilag része a szerződésnek)*

2. sz. melléklet: Nyilatkozat alvállalkozó igénybevételéről

2.számú melléklet

**nyilatkozat a teljesítésbe bevonni kívánt alVÁLLALKOZÓKRÓL**

Alulírott ……………………….mint a ………………………………..(cég/vállalkozás neve), (székhely:……………………..) cégjegyzésre jogosult képviselője nyilatkozom, hogy **„Pécel Város több részterületét érintő eseti TKR, TSZT, HÉSZ módosítása”** tárgyú beszerzési eljáráseredményeként létrejött Szerződés teljesítése során az alábbi alvállalkozókat vesszük igénybe:

|  |  |  |  |
| --- | --- | --- | --- |
| Cég neve | Székhelye | Ügyvezető neve, email címe és telefonszáma | Munkanem |
|  |  |  |  |
|  |  |  |  |

Nyilatkozom továbbá, hogy valamennyi megjelölt alvállalkozó nem áll az árajánlattételi felhívásban megjelölt kizáró okok hatálya alatt.

**VAGY:**

**„Pécel Város több részterületét érintő eseti TKR, TSZT, HÉSZ módosítása”**tárgyú beszerzési eljárás eredményeként létrejött Szerződés teljesítése során alvállalkozókat nem vesszük igénybe.

Kelt: Pécel, 2024. ………………..

…………………………………

cégszerű aláírás